Lav et referat af nedenstående tekst:

Tekst:
25 elever og flere lærere blev fredag sendt hjem fra Frederikshavn Gymnasium, fordi en elev i 1.g var blevet testet positiv for coronavirus. Nu viser det sig, at eleven alligevel ikke er smittet med coronavirus. Eleven havde fået en såkaldt falsk positiv test. Det skriver Kanal Frederikshavn. Efter eleven var blevet testet positiv for coronavirus blev eleven kaldt tilbage til testcenteret. Lægerne havde fået mistanke om, at der var fejl i testen – den falsk positive test. Det har her i weekenden vist sig, at mistanken var korrekt – og eleven har således ikke coronavirus. Dermed er der ikke grund til at antage, at der blandt klassens 25 elever, eller lærere, er større risiko for smitte end alle mulige andre steder i samfundet. Selvom fejlen ikke er Frederikshavn Gymnasiums, så beklager gymnasiet forvirringen, men glæder sig samtidig over, at der ikke har været smitte på skolen, og at beredskabet har vist sig at være effektivt.

Referat:
Fredag blev en elev på Frederikshavn Gymnasium testet positiv for coronavirus. Testen viste sig at være falsk positiv.